Meta jasal nofs April , jien inħobb nagħmel il- monologi . Jekk intom ma tħobbuwhomx , mel ' allura taqrawx aktar u għalqu din it- tieqa immedjatament ( jaf tisplodi wara xi ħames minuti wkoll ) . Kont nara ħafna nies jilbsu mitt elf kulur u jmorru għand il- barbier biex itellgħu xagħarhom bħal mixtla fil- ġnien tal- Argotti . Apparti Charles Arrigo jirrakkonta r- rumanzi tax- xabla u t- turban fuq Xandir Malta , it- televiżjoni kienet għanqbuda ta' stazzjonijiet Sqallin – minn Roberto il Baffo sas- saqqijiet tal- Eminflex sa' Mike bongiorno bir- rota tal- fortuna tiegħu . Qbiżna fin- disgħinijiet u Cobain deffes xi arma f' ħalqu . . . li probabilment ħalla effett fuq dak il- ġgant ( metaforikament u litteralment ) ta' Quentin Tarantino għax ħlief jordna glalen ta' demm ma bediex jagħmel ( għall- films , s' intendi ) . Ħallietna Diana , ħallietna Tereża ( is- soru ) u dorna għall- 2000 ( għal xi raġuni kulħadd jiftakar x' kien qed jagħmel meta qalbet is- sena 2000 ! Jien niftakar ukoll . . . imma mhux ħa ngħid . . . għax hekk . ) . Fl- 2004 bdiet l- avventura tiegħi fiċ- ċivil . Fl- 2007 bagħatu għalija Kastilja u dak li kellu jkellimni ma setgħux isibuh . Ġie ieħor li ma tantx deher ħa gost bija u qalli li rrid nitla' ġirone ieħor . Minn dakinhar għadda ftit aktar minn sena . Nista' nkompli nitħaddet x' se jiġri imma m' għandix flus għall- qarrejja tax- xorti . Min qal li l- blogs addictive ? Wara xi 3 xhur erġajt ġejt s' hawn inlaħħam lil dal- blog megħlub . U min qal li l- materjaliżmu ħażin u jwittilek t- triq għal ħruq tal- infern ( u ta' Sant' Antnin ) ? Dan l- aħħar persuna b' qalb twajba u kbira daqs għoġobha tirregalali l- kbir . Ma nista' ngħid xejn fuqu li diġa ma ntqalx - biċċa inġinerija li kważi kważi timbuttalek demgħa bil- kommozzjoni . Mhux ħażin għal xi ħadd li ma jafx li jeżistu image consultants .